Fränk Schleck

Dr **Fränk Schleck** (* 15. April 1980 z Luxeburg) isch e luxeburgische Profi-Strossevelorennfahrer. Dr Velorennfahrer Andy Schleck isch si Brueder.

## Karriere
Im Schleck si Vater, dr Johny Schleck isch au Radprofi gsi, und dr Fränk het in de Jugendmannschafte afo fahre, wo vom Claude Conter trainiert worde si, und wo au si elter Brueder Steve und der spöter luxeburgisch Radprofi Kim Kirchen drzue ghört hai. Spöter isch er e baar Johr im Usland dätig gsi, z.&nbsp;B. bi De Nardi z Italie oder z Frankriich.

Die guete Kontakt vom Marcel Gilles hai s em möglig gmacht, ei Monet im Team CSC-Saxo Bank vom Bjarne Riis z fahre, und er het dank siine guete Leistige e Festastellig übercho. Si Brueder Andy fährt sit 2005 au für s Saxo Bank Team.

Am 16. April 2006 het dr Fränk s Amstel Gold Race.

E wiitere bedütende Erfolg het dr Schleck am 18. Juli 2006 gfiirt, won er d Königsetappe vo der Tour de France  vo Gap uf L’Alpe d’Huez gwunne het. Eso isch er der erst luxeburgisch Velofahrer sit em Edy Schütz im Johr 1966 gsi, won e Etappe bi der Tour de France gwunne het.

Am 27. April 2008 isch er bi Lüttich–Bastogne–Lüttich im Final nume vom Alejandro Valverde und vom Davide Rebellin gschlage worde. Ei Platz hinter ihm isch si jünger Brueder Andy aachoo, wo d Entscheidig scho früehner gsuecht het und usgrissen isch. Wo s Füehrertrio dr Andy uf ere Kuppe überholt het, het dr Fränk si Brueder e chli agschobe.

Vom 20. Juli bis zum 23. Juli 2008 het dr Fränk Schleck s Gäle Liibli vom Füehrende in der Gsamtwärtig bi der Tour de France aghaa.

Dr Schleck het die 17.Etappe, die sogenannti "Königsetappe", vo der Tour de France 2009 gwunne, vor em Alberto Contador und siim Brueder Andy Schleck.

## Dopingvorwürf
Die Süddeutsche Zeitung het in ihrer Usgob vom 27. September 2008 behauptet, ass dr Schleck enttarnt worde siig as Kund vom Arzt Eufemiano Fuentes, wo im Dopingskandal Fuentes dr Name gee het. Das siig bewiise dur en Überwiisig im März 2006 für e Fuentes. Wo d Zitig dr Schleck gfrogt het, het er gsait, ass er nit dopt haig. S Gäld, won er überwiise het, siig für e Trainingsprogramm bestimmt gsi. Dr Schleck het zuegee, ass er Kontakt zum Fuentes gha het, die haig si aber sofort abbroche, won er vo däm siine Verbindige zum Doping ghört haig. Ufgrund vo de Vorwürf het die luxeburgisch Anti-Doping-Agentur *ALAD* gegen e Schleck ermittelet, het s Verfahre aber iigstellt, wil s weder Bewiis gäb für Dopingversüech no für Doping wo duregfüehrt worde siig..

De Schleck isch uf de 13. Etappe vo de Tour de France 2012 positiv uf s Diuretikum Xipamid testet worde. Das het de Velosportweltverband UCI am Obe vom 17. Juli mitdäilt. Sii Team het en am gliche Dag vo de Tour zruckzoge.

## Team
* ab 2011: Team Leopard-Trek
* 2009-2010 Team Saxo Bank
* 2008 Team CSC-Saxo Bank
* 2003–2008 Team CSC
* 2002 Luxeburgischs Nationalteam

## Erfolg
;2014
*  Luxemburgische Meister – Strosserenne

;2011
*  Luxemburgische Meister – Strosserenne
* Gsamtwärtig und ei Etappe Critérium International

;2010
* ei Etappe und Gsamtzweite bi dr Tour de Luxembourg
* 3. Platz bi der Klasika Primavera
*  ei Etappe und Gsamtwärtig bi dr Tour de Suisse

;2009
* ei Etappe und 5. Platz Gsamtwärtig bi dr Tour de France
* 1. Platz bi dr achte Etappe bi der Tour of California
* 2. Platz vo dr Gsamtwärtig vo Paris–Nizza
* ei Etappe und Gsamtwärtig bi dr Luxemburg-Rundfahrt

;2008
* 1. Platz Strossemeisterschaft
* 2. Platz bim Amstel Gold Race
* 3. Platz bi Lüttich–Bastogne–Lüttich
* 6. Platz bi der Tour de France
* 1. Platz bi dr erste Etappe vo der Pole-Rundfahrt (Mannschaftsziitfahre)

;2007
* 1. Platz bim Giro dell’Emilia
* 2. Platz bi der Coppa Sabatini
* 4. Platz bi der WM z Stuttgart
* 1. Platz bi dr dritte Etappe bi der Tour de Suisse vo Nauders (A)–Malbun (FL)
* 3. Platz bi Lüttich–Bastogne–Lüttich
* 3. Platz bi der luxeburgische Strossemeisterschaft
* 7. Platz bi der Flèche Wallonne
* 10. Platz bim Amstel Gold Race
* 8. Platz im Gsamtklassemänt vo Paris–Nizza
* 8. Platz des Gsamtklassemänt bi der Vuelta al País Vasco
* 17. Platz bi der Tour de France

;2006
*  3. Platz bi der UCI ProTour
* 10. Platz bi der Tour de France
* Erste in der 15. Etappe vo der Tour de France vo Gap uf L’Alpe d’Huez
* 2. Platz bi der luxeburgische Strossemeisterschaft
* 7. Platz bim Lüttich–Bastogne–Lüttich
* 4. Platz bi der Flèche Wallonne
* Erste bim Amstel Gold Race
* 5. Platz vom Gsamtklassemänt vo Paris–Nizza

;2005
* Luxeburger Strossemeister
* 2., 4. und 8. Platz in Etappe in der Tour de Suisse
* 4. Platz vom Gsamtklassemänt vo der Tour de Suisse
* 2. Platz bi der Meisterschaft vo Züri
* 3. Platz bim Giro di Lombardia]
* 7. Platz vom Gsamtklassemänt bi Paris–Nizza

;2004
* 3. Platz vo der 7. Etappe in der Tour de Suisse
* 9. Platz vom Gsamtklassemänt bi Paris–Nizza
* 10. Platz bi der Strosseweltmeisterschaft
* 16. Platz bi de Olympische Spiil

;2002
* 4. Platz bim GP Schwarzwald (Bad Krozinge - Fäldbärg) in der Kategorii U 23

## Uszeichnige
Am 15. Dezember 2006 isch dr Fränk Schleck zum beste männlige Sportler 2006 z Luxeburg uszeichnet worde. Er het 146 Stimme Vorsprung uf dr Zweitplatziert David Fiegen, dr 800 Meter Silbermedaillegwünner bi dr Europameisterschaft 2006.

## Lingg
* 
* Homepage vo de Brüeder Schleck

## Nowiis